Publication: Magyar Közlöny
Issue: MK-2007-65 (Year: 2007, Number: 65)
Era: 2004-2010
Section: aláírt Európai Megállapodás tárgykörében a megállapodást kihirdetõ 1994. évi I. törvény 3. §-ával összhangban
Paragraph Index: 1778

(1) A családok támogatásáról szóló 1998. évi LXXXIV. törvény végrehajtásáról szóló 223/1998. (XII. 30.) Korm. rendelet (a továbbiakban: Csr.) 27/D. §-a helyébe a következõ rendelkezés lép: „27/D. § Amennyiben a jogosult három hónapot meghaladó idõtartamra távozik az Európai Unió tagállamának vagy az Európai Gazdasági Térségrõl szóló megállapodásban részes más államnak, illetve annak az államnak a területére, amelynek állampolgára az Európai Közösség és tagállamai, valamint az Európai Gazdasági Térségrõl szóló megállapodásban nem részes állam között létrejött nemzetközi szerzõdés alapján a szabad mozgás és tartózkodás joga tekintetében az Európai Gazdasági Térségrõl szóló megállapodásban részes állam állampolgárával azonos jogállást élvez (a továbbiakban: EGT-állam), az ellátást folyósító szerv – az ügyben keletkezett iratoknak és a folytatólagos igénylésre jogosító igazolványnak a Regionális Igazgatósághoz történõ egyidejû áttételével – az ellátás folyósítását megszünteti. A Regionális Igazgatóság – a jogosultsági feltételek változatlan fennállása esetén – az ellátást a magyarországi lakóhely szerinti folyósítás megszüntetését követõ hónap elsõ napjától folyósítja.”

Source: https://magyarkozlony.hu/hivatalos-lapok/6c6037f4e16a92d157c31be679b34b1472b8aba1/dokumentumok/5011eeca7f0d41d0ca0023fa35c4209e3a4d735e/letoltes